**LĒMUMS**

Liepājā

|  |  |
| --- | --- |
| 2022.gada 17.martā | Nr.89/5  (prot. Nr.5, 10.§) |

Par mazo un vidējo komercsabiedrību

projektu līdzfinansēšanas konkursa

noteikumiem 2022.gadam

Pamatojoties uz likuma "Par pašvaldībām" 12.pantu un 21.panta pirmo daļu, Komercdarbības atbalsta kontroles likuma 3.panta pirmo daļu, Ministru kabineta 2018.gada 21.novembra noteikumu Nr.715 "Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem" un Liepājas pilsētas attīstības programmas 2015.-2020.gadam rīcībpolitiku (3.1.) "Pilsētas ekonomikas konkurētspējas uzlabošana tradicionālajās nozarēs un vietējai nodarbinātībai svarīgajās nozarēs" (apstiprināta ar Liepājas pilsētas domes 2015.gada 22.janvāra lēmumu Nr.1), izskatot Liepājas valstspilsētas pašvaldības domes pastāvīgās Pilsētas attīstības komitejas 2022.gada 10.marta lēmumu (sēdes protokols Nr.3) un pastāvīgās Finanšu komitejas 2022.gada 10.marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1.  Apstiprināt Liepājas valstspilsētas pašvaldības domes 2022.gada 17.marta noteikumus Nr.1 "Mazo un vidējo komercsabiedrību projektu līdzfinansēšanas konkursa noteikumi 2022.gadam".

2.  Atzīt par spēku zaudējušu Liepājas pilsētas domes 2020.gada 15.oktobra lēmumu Nr.516/14 "Par mazo un vidējo komercsabiedrības projektu līdzfinansēšanas konkursa nolikumu 2021.gadam".

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Domes priekšsēdētāja birojam, Izpilddirektora birojam, Attīstības pārvaldei, Juridiskajai daļai, Finanšu pārvaldei | |